**REGULAMENT DE UTILIZARE A SPĂLĂTORIEI**

Programul spălătoriei este în intervalul **08:00 – 22:00**.

Studenții vor folosi spălătoria pe bază de programare. Formularul de programări se regăsește atât pe ușa spălătoriei, cât și la agentul de pază.

În limita disponibilității, în cazul în care mai sunt poziții libere (ex. – mașinile sunt neprogramate sau un student întârzie mai mult de 10 minute față de ora programată), acestea pot fi ocupate pe principiul „primul venit – primul servit”. În acest caz, studentul care își dorește să utilizeze spălătoria va trebui să se noteze în formularul de programări.

În cazul în care s-a terminat ciclul de spălare al mașinii, iar studentul nu s-a prezentat în maxim 10 minute să o elibereze, persoana care urmează la programare poate elibera mașina pentru a preveni decalarea programărilor.

**Pentru o utilizare în condiții optime, vă rugăm să respectați următoarele reguli:**

1. Studenții vor folosi detergent și balsam propriu.
2. Se va utiliza doar detergent automat, lichid sau capsule. Detergentul manual nu este destinat pentru utilizarea în mașinile de spălat întrucât le poate defecta.
3. În funcție de soluția folosită (detergent pudră, detergent lichid, balsam de rufe), aceasta trebuie introdusă în sertarul corespunzător. Pentru mai multe detalii, consultați ghidul de dozare aflat la fiecare mașină de spălat. Capsulele se vor introduce direct în cuva mașinii de spălat.
4. Înainte de spălare, verificați să nu aveți în buzunare obiecte mici: brichete, hârtii, monezi etc. Aceste obiecte pot defecta mașinile de spălat.
5. Este interzisă spălarea încălțămintei și a articolelor voluminoase.
6. Nu încărcați cuvele mașinilor cu articole ce depășesc 8 kg.
7. După fiecare utilizare, este necesar să curățați cuva mașinilor de spălat, respectiv sertarul pentru detergent, în cazul în care prezintă urme de detergent nedizolvat.
8. Spațiul destinat spălătoriei trebuie tratat ca atare și folosit doar în scopul curățării materialelor textile.
9. Păstrați curățenia în incinta spălătoriei.
10. Sunt interzise consumul de băuturi alcoolice și fumatul.
11. După fiecare utilizare, predați cheia paznicului.

Spălătoria este un loc destinat tuturor studenților din cămin. Respectând regulile de bună purtare în timpul folosirii ei, arătați respect nu doar față de colegi, ci și față de dumneavoastră. Mulțumim!